**บริษัท อาร์เอส จำกัด (มหาชน)** (อังกฤษ: RS Public Company Limited ชื่อย่อ: RS) เป็นผู้บุกเบิกและสร้างแรงบันดาลใจให้แก่วัฒนธรรมความบันเทิงของไทยมาตั้งแต่ปี พ.ศ. 2525 ปัจจุบัน อาร์เอส กรุ๊ป จัดอยู่ในหมวดธุรกิจพาณิชย์ในตลาดหลักทรัพย์แห่งประเทศไทย โดยแบ่งออกเป็น 2 กลุ่มธุรกิจหลัก ได้แก่ ธุรกิจพาณิชย์ ซึ่งประกอบด้วย อาร์เอส มอลล์ และ บริษัท ไลฟ์สตาร์ จำกัด และธุรกิจสื่อและบันเทิง ซึ่งประกอบด้วย ช่อง 8, คูลลิซึ่ม และอาร์เอส มิวสิค ภายใต้โมเดล Entertainmerce (บันเทิงเชิงพาณิชย์)

ประวัติ
-------

### ช่วงเริ่มต้น

สัญลักษณ์บริษัทเมื่อครั้งใช้ชื่อว่า *อาร์.เอส. โปรโมชั่น กรุ๊ป* เมื่อปี พ.ศ. 2533 - 2535
สัญลักษณ์บริษัทเมื่อครั้งใช้ชื่อว่า *อาร์.เอส. โปรโมชั่น 1992 จำกัด*
พ.ศ. 2519 เกรียงไกร เชษฐโชติศักดิ์ และสุรชัย เชษฐโชติศักดิ์ เริ่มก่อตั้ง RS และ Rose Sound โดยเริ่มจากธุรกิจแรกคือตู้เพลงและค่ายเพลง ด้วยเงินลงทุน 50,000 บาท ถือเป็นจุดเริ่มต้นของอาร์เอส มีสำนักงานแห่งแรกเป็นตึกแถวจำนวน 2 คูหา บนถนนอุรุพงษ์

พ.ศ. 2525 เริ่มทำเพลงแนววัยรุ่น ภายใต้บริษัท อาร์.เอส.ซาวด์ จำกัด โดยมีศิลปินวงแรกในสังกัดคือวงอินทนิล จากนั้นก็มีศิลปินเพิ่มขึ้นอีก เช่นคีรีบูน, ฟรุตตี้, ซิกเซนต์, บรั่นดี, และ เรนโบว์ เป็นต้น

พ.ศ. 2535 อาร์เอสได้ย้ายสำนักงานมายังอาคารเชษฐโชติศักดิ์ ซอยลาดพร้าว 15 แขวงจอมพล เขตจตุจักร กรุงเทพมหานคร และเปลี่ยนชื่อบริษัทเป็น "*บริษัท อาร์.เอส. โปรโมชั่น 1992 จำกัด*" พร้อมทั้งประกาศจุดยืนเป็นบริษัทบันเทิงครบวงจร 

พ.ศ. 2538 เริ่มทำธุรกิจภาพยนตร์ ในนาม "*อาร์.เอส.ฟิล์ม*" จากเรื่อง "*โลกทั้งใบให้นายคนเดียว*" และนับเป็นภาพยนตร์เปิดตัวที่ประสบความสำเร็จอย่างสูงทั้งรายได้และรางวัล และยังเป็นพื้นฐานในการสร้างภาพยนตร์เรื่องต่อมาของอาร์เอส 

พ.ศ. 2540 อาร์เอสเริ่มทำธุรกิจสื่อโทรทัศน์อย่างเต็มตัว ด้วยการเปิดบริษัท ชาโดว์ เอนเตอร์เทนเมนท์ จำกัด ในช่วงต้นปี และบริษัท เมจิค แอ็ดเวอร์เทนเมนท์ จำกัด ในช่วงกลางปี โดยผลิตรายการทั้งรายการเกมส์โชว์, รายการวาไรตี้, มิวสิควีดีโอ และละครโทรทัศน์ ให้แก่สถานีโทรทัศน์ช่องต่าง ๆ 

พ.ศ. 2542 ได้มีการปรับปรุงการทำธุรกิจสื่อวิทยุใหม่ในนาม บริษัท สกาย-ไฮเน็ตเวิร์ค จำกัด และเข้าทำสื่อวิทยุอย่างเป็นทางการ โดยรับหน้าที่ผลิตรายการและบริหารคลื่นวิทยุในเครือ ได้แก่ 98 Cool FM และ 88.5 Z POP We Like คลื่นซ่าของคนรุ่น Z

### บริษัทมหาชนจำกัด

พ.ศ. 2546 อาร์เอสได้ยื่นจดทะเบียนในตลาดหลักทรัพย์แห่งประเทศไทย และเปลี่ยนชื่อบริษัทเป็น "*บริษัท อาร์เอส จำกัด (มหาชน)*"

สัญลักษณ์บริษัท ถึงเดือนมกราคม ปี พ.ศ. 2563
พ.ศ. 2549 เปลี่ยนโลโก้บริษัทเนื่องในโอกาสครบรอบ 25 ปี รวมทั้งก่อตั้งบริษัท อาร์เอส อินเตอร์เนชั่นแนล บรอดแคสติ้ง แอนด์ สปอร์ต แมเนจเมนต์ จำกัด และ บริษัท อาร์เอส ไอดรีม จำกัด เพื่อดำเนินธุรกิจทางด้านกีฬาและโชว์บิซ รวมทั้งซื้อลิขสิทธิ์ในการถ่ายทอดสดการแข่งขันฟุตบอลโลก 2 สมัย คือฟุตบอลโลก 2010, 2014 และฟุตบอลยูโร 2008

พ.ศ. 2552 เริ่มทำโทรทัศน์ผ่านดาวเทียม โดยเปิดตัว YOU Channel และ สบายดี ทีวี

พ.ศ. 2554 ได้เปิดสถานีโทรทัศน์ผ่านดาวเทียมเพิ่มอีก 2 ช่อง ได้แก่ ช่อง 8 และ ย๊ากทีวี

พ.ศ. 2556 เป็นผู้ผลิตสื่อครบวงจร พร้อมทั้งผลิตสื่อบันเทิงเต็มรูปแบบ นอกจากนี้ ในส่วนของธุรกิจวิทยุ ได้รีแบรนด์ ‘สกายไฮ เน็ตเวิร์ค’ เป็น ‘คูลลิซึ่ม’ และเปิดคลื่นวิทยุใหม่ คูลเซลเซียส 91.5

พ.ศ. 2557 อาร์เอสเริ่มทำธุรกิจทีวีดิจิทัลอย่างเต็มรูปแบบ โดยได้ส่งบริษัท อาร์เอส เทเลวิชัน จำกัด เข้าร่วมการประมูลโทรทัศน์ภาคพื้นดินระบบดิจิทัล ประเภทบริการธุรกิจระดับชาติ หมวดรายการทั่วไป ความละเอียดมาตรฐาน และทำให้ "ช่อง 8" ได้เริ่มออกอากาศทางทีวีดิจิทัลช่องหมายเลข 27 ตั้งแต่วันที่ 25 เมษายน พ.ศ. 2557 มาจนถึงปัจจุบัน ส่วน "ช่อง 2" และ "สบายดีทีวี" ยังคงเป็นผู้นำในธุรกิจทีวีดาวเทียมตามเดิม ทั้งยังได้ปรับโฉมคลื่นวิทยุ คูลเซลเซียส 91.5 เป็น COOL Fahrenheit 93 คลื่นเพลงฟังสบายอันดับ 1 ที่มีผู้ติดตามอย่างเหนียวแน่น และในขณะเดียวกันก็เริ่มต้นเข้าสู่ธุรกิจการจำหน่ายผลิตภัณฑ์เพื่อสุขภาพและความงาม

พ.ศ. 2559 เปิดตัวบริษัท "ไลฟ์สตาร์ (LifeStar)" เพื่อขยายตัวเข้าสู่ธุรกิจสุขภาพและความงาม พร้อมเปิดตัวสินค้าหลัก เช่น "มาจีค กราวีธัส รีไวว์ และ โนเบิลไวท์"

พ.ศ. 2560 บริษัทฯ ภายใต้การดำเนินงานของไลฟ์สตาร์ ได้พัฒนาผลิตภัณฑ์สุขภาพและความงาม รวมถึงจัดจำหน่ายผลิตภัณฑ์ดูแลผิวหน้าในตราสินค้า "มาจีค" ผลิตภัณฑ์บำรุงเส้นผมและหนังศีรษะในตราสินค้า "รีไวฟ์" และผลิตภัณฑ์อาหารเสริมในตราสินค้า "เอส.โอ.เอ็ม." โดยโฆษณาและจัดจำหน่ายผลิตภัณฑ์ผ่านสื่อของบริษัทฯ ทั้งออนไลน์และผ่านทีวี รวมถึงการเพิ่มประสิทธิภาพของทีมพนักงานขายผ่านโทรศัพท์ (Telesales) เพื่อรองรับจำนวนลูกค้าที่เพิ่มขึ้น และบริษัทฯ สามารถวิเคราะห์ข้อมูลของลูกค้าได้อย่างแม่นยำ ส่งผลให้ยอดขายเติบโตสูงขึ้นอย่างรวดเร็ว

พ.ศ. 2561 เปลี่ยนถ่ายเข้าสู่การเป็นบริษัทเชิงพาณิชย์ หรือ MPC อย่างเต็มรูปแบบ ด้วยการบริหารสื่อที่มีอยู่อย่างมีประสิทธิภาพ และยังมีการขยายช่องทางการจัดจำหน่ายและประเภทของผลิตภัณฑ์เพื่อตอบสนองความต้องการของผู้บริโภค

### ย้ายธุรกิจ

ในปี พ.ศ. 2562 อาร์เอสเติบโตในธุรกิจพาณิชย์ภายใต้แบรนด์ "ช้อป 1781" อย่างต่อเนื่อง และเป็นธุรกิจที่เติบโตสูงสุดในเครืออาร์เอส ทำให้ในเดือนมีนาคม ตลาดหลักทรัพย์แห่งประเทศไทยอนุญาตให้อาร์เอสสามารถย้ายหมวดธุรกิจ จากหมวดธุรกิจสื่อและสิ่งพิมพ์ มาเป็นหมวดธุรกิจพาณิชย์ได้ โดยยังคงอยู่ในกลุ่มอุตสาหกรรมบริการ เพื่อให้สอดคล้องกับนโยบายการดำเนินธุรกิจของอาร์เอสในอนาคต โดยหลังจากเปลี่ยนกลุ่มมาเป็นกลุ่มธุรกิจพาณิชย์หลายช่องทาง หรือ MPC (Multi-platform Commerce) ก็ช่วยสร้างรายได้ให้ได้ถึง 60% ของรายได้รวมของอาร์เอส ในเดือนสิงหาคมปีเดียวกัน บีทีเอส กรุ๊ป โฮลดิ้งส์ ได่เข้าถือหุ้นอาร์เอส จำนวน 68 ล้านหุ้น (หรือประมาณ 7%) เพื่อเชื่อมโยงฐานข้อมูลลูกค้าให้เกิดประโยชน์ทางธุรกิจมากขึ้น

### ปรับภาพลักษณ์องค์กร

สัญลักษณ์บริษัทใหม่ เริ่มใช้ปี พ.ศ. 2563 
ในเดือนกุมภาพันธ์ พ.ศ. 2563 อาร์เอสได้ย้ายสำนักงานจากอาคารเชษฐโชติศักดิ์ ซอยลาดพร้าว 15 มาอยู่ที่ อาคารกลุ่มอาร์เอส ถนนประเสริฐมนูกิจ แขวงเสนานิคม เขตจตุจักร กรุงเทพมหานคร ซึ่งมีพื้นที่รวมกว่า 62,845 ตารางเมตร แบ่งเป็น 3 อาคารหลัก และ 1 อาคารจอดรถ มีการออกแบบสไตล์ Congregations Rhythm และออกแบบให้ด้านหน้าอาคารของทั้ง 4 ต่อเนื่องกันเป็นกลุ่มอาคาร ซึ่งมีพื้นที่ของส่วนงานการผลิตรายการของช่อง 8 ที่มีห้องถ่ายทอดรายการข่าว และห้องอัดเสียง รวมทั้งห้องจัดรายการสำหรับคลื่นวิทยุคูลฟาเรนไฮต์ 93 และยังมี "โรสฮอลล์" หรือพื้นที่จัดกิจกรรมที่สามารถรองรับได้ถึง 400 – 600 คน สำหรับรองรับการจัดอีเวนต์หรือกิจกรรมหลากหลายรูปแบบ

หลังจากย้ายสำนักงานแล้ว อาร์เอสได้ปรับภาพลักษณ์องค์กรเป็น "อาร์เอส กรุ๊ป" และเปลี่ยนสัญลักษณ์บริษัทใหม่ จากสีฟ้าคล้ายหยดน้ำ เป็นตัวอักษรทรงโค้งมนสไตล์มินิมอล ซึ่งสื่อถึงองค์กรที่ไม่มีกรอบและข้อจำกัดในการสร้างสรรค์ผลงานและการทำธุรกิจ

รวมถึงอาร์เอสยังประกาศจุดยืนใหม่คือ Entertainmerce (บันเทิงเชิงพาณิชย์) โดยมีการรีแบรนด์ "ช้อป 1781" เป็น "อาร์เอส มอลล์" และเปลี่ยนชื่อ "สบายดีทีวี" เป็น "อาร์เอส มอลล์ แชนแนล" ส่วนตราสินค้า "ไลฟ์สตาร์" ยังคงเติบโตอย่างต่อเนื่อง และช่อง 8, คูลลิซึ่ม รวมถึงธุรกิจเพลง ยังคงเป็นผู้นำตลาดและเป็นส่วนสำคัญที่ทำให้อาร์เอสเติบโตอย่างต่อเนื่อง

จากนั้นในปี พ.ศ. 2566 กลุ่มอาร์เอสได้จับมือกับจีเอ็มเอ็ม แกรมมี่ ค่ายเพลงชื่อดังของไทยอีกรายหนึ่ง ซึ่งเป็นคู่แข่งสำคัญ จดทะเบียนจัดตั้งกิจการร่วมค้า (Joint Venture) ภายใต้ชื่อ อะครอสเดอะยูนิเวิร์ส (Across The Universe) และดำเนินการจัดคอนเสิร์ตร่วมระหว่างศิลปินทั้ง 2 ค่าย ในชื่อ แกรมมี่ อาร์เอส คอนเสิร์ตส

และในวันที่ 27 เมษายน ปีเดียวกัน ที่ประชุมคณะกรรมการบริหารของอาร์เอสได้อนุมัติการแยกธุรกิจ (Spin-off) ของกลุ่มธุรกิจอาร์เอส มิวสิค ออกมาจัดตั้งเป็นบริษัทย่อย เพื่อรองรับการระดมทุนสาธารณะผ่านการเสนอขายหุ้นแก่ประชาชนทั่วไปเป็นครั้งแรก และเข้าจดทะเบียนในตลาดหลักทรัพย์แห่งประเทศไทยในปี พ.ศ. 2567

บริษัทย่อย
----------

จากข้อมูลในรายงานประจำปี พ.ศ. 2561 บริษัทอาร์เอสมีบริษัทย่อยดังนี้

* บริษัท ไลฟ์สตาร์ จำกัด ถือหุ้นร้อยละ 99.99 ดำเนินธุรกิจจำหน่ายผลิตภัณฑ์ตามช่องทางค้าปลีก
* บริษัท อาร์เอส เทเลวิชั่น จำกัด ถือหุ้นร้อยละ 99.99 รับใบอนุญาตประกอบกิจการโทรทัศน์ระบบดิจิทัลช่อง 8
* บริษัท จัดเก็บลิขสิทธิ์ไทย จำกัด ถือหุ้นร้อยละ 99.99 ดำเนินธุรกิจจัดเก็บค่าลิขสิทธิ์
* บริษัท บันเทิง วาไรตี้ จำกัด ถือหุ้นร้อยละ 99.99 ดำเนินธุรกิจผลิตรายการโทรทัศน์

ธุรกิจ
------

### ธุรกิจพาณิชย์หลายช่องทาง

ธุรกิจพาณิชย์ (Commerce) ประกอบด้วยการขายสินค้าภายใต้แบรนด์อาร์เอส มอลล์ ที่นำเสนอผลิตภัณฑ์เพื่อสุขภาพและความงาม ผ่านแพลตฟอร์มและช่องทางต่าง ๆ ทั้งของอาร์เอสเองและพันธมิตร ทั้งในส่วนของทีวีดิจิทัลผ่านช่อง 8 และช่องอื่น ๆ, คูลฟาเรนไฮต์ต่าง ๆ, โทรทัศน์ผ่านดาวเทียม อาร์เอส มอลล์ แชนแนล และช่องทางออนไลน์ทั้งไลน์, เว็บไซต์ และแอปพลิเคชัน รวมถึงการวางสินค้าของอาร์เอส ภายใต้การดูแลของไลฟ์สตาร์ ผ่านการค้าสมัยใหม่ในรูปแบบต่าง ๆ เพื่อตอบโจทย์ความต้องการที่หลากหลายของผู้บริโภคในยุคปัจจุบัน ด้วยคุณภาพของผลิตภัณฑ์ที่ได้มาตรฐานเทียบเท่าสากล  

### ธุรกิจสื่อ

ธุรกิจสื่อของอาร์เอสประกอบด้วยทีวีดิจิทัล ช่อง 8, ทีวีดาวเทียม อาร์เอส มอลล์ แชนแนล และสื่อวิทยุ คูลฟาเรนไฮต์ 93 คลื่นวิทยุในเครืออาร์เอส กรุ๊ป สถานีเพลงแนวอีซีลีเซ็นนิงที่มียอดผู้ฟังสูงสุดตลอด 20 ปี และมีผู้ฟังผ่านออนไลน์เป็นอันดับใน 1 เอเชีย มีรูปแบบการนำเสนอเพลงไทยตลอด 24 ชั่วโมง บนวิทยุ FM93 เมกะเฮิรตซ์, หน้าเว็บไซต์ และแอปพลิเคชัน COOLISM

### ธุรกิจเพลง

บทความหลัก: อาร์เอส มิวสิค
เฟย์ ฟาง แก้ว ศิลปินเบอร์แรกของค่ายวัยรุ่น กามิกาเซ่
ปัจจุบัน อาร์เอส มิวสิค กลับมาพัฒนาธุรกิจเพลงซึ่งเป็นจุดเริ่มต้นในความสำเร็จของอาร์เอสให้ดียิ่งขึ้น โดยจากเดิมที่มีการเปิดตัวค่ายเพลงต่าง ๆ หลายค่าย จนกระทั่งถูกยุบเหลือค่ายเดียวคืออาร์ สยาม ปัจจุบันมีค่ายเพลง รวม 4 ค่ายเพลง คือบิค เอนเตอร์เทนเม้น, แฟช , คูล มิวสิค และอาร์ สยาม และยังมีแผนในการระดมทุนสาธารณะผ่านการเสนอขายหุ้นแก่ประชาชนทั่วไปเป็นครั้งแรก และเข้าจดทะเบียนในตลาดหลักทรัพย์แห่งประเทศไทยในปี พ.ศ. 2567

### ธุรกิจภาพยนตร์

บทความหลัก: อาร์เอส ฟิล์มเวิร์คส์
ปัจจุบัน อาร์เอส ฟิล์มเวิร์คส์ กลับมาพัฒนาธุรกิจภาพยนตร์ซึ่งเป็นจุดเริ่มต้นในความสำเร็จของอาร์เอสให้ดียิ่งขึ้น โดยภาพยนตร์เรื่องแรกในนาม อาร์เอส ฟิล์มเวิร์คส์ คือเรื่อง SUPERWAVE แดนซ์ลืมโลก ร่วมทำกับ จีดีเอช และ จอกว้างฟิล์ม

ผู้ถือหุ้นรายใหญ่
-----------------

* ข้อมูล ณ วันที่ 1 กรกฎาคม 2563

|  |  |  |  |
| --- | --- | --- | --- |
| ลำดับที่ | รายชื่อผู้ถือหุ้น | จำนวนหุ้นสามัญ | สัดส่วนการถือหุ้น |
| 1 | นาย สุรชัย เชษฐโชติศักดิ์ | 214,850,000 | 22.09% |
| 2 | นาย โสรัตน์ วณิชวรากิจ | 98,000,000 | 10.08% |
| 3 | ธนาคารกรุงเทพ จำกัด (มหาชน) | 50,331,900 | 5.18% |
| 4 | นาย พงศา ไพรัชเวทย์ โดย บล.เคทีบี (ประเทศไทย) จำกัด (มหาชน) | 47,974,900 | 4.93% |
| 5 | น.ส. อรุณรุ่ง ศรีวัฒนประภา | 47,500,000 | 4.88% |

ดูเพิ่ม
-------

* รายชื่อผลงานละครของอาร์เอสและในเครือ
* รายชื่อศิลปินจากอาร์เอส
* รายชื่อคอนเสิร์ตอาร์เอส
* ช่อง 8
* คูลฟาเรนไฮต์ 93
* อาร์เอส มิวสิค

อ้างอิง
-------

1. ↑  หุ้นค่ายเพลง
2. ↑  "RS Group - Inspire and fulfill people with valuable entertainment and solutions". *RS Group*.
3. ↑  "กรณีศึกษา 'อาร์เอส' กับการ Cross Industry 'ต้องไม่ยึดติดกับความสำเร็จเดิม' เพราะส่งที่ใช่ ไม่จำเป็นต้องใช่เสมอไป". *แบรนด์บุฟเฟต์*. 25 มีนาคม 2562. สืบค้นเมื่อ 2 กันยายน 2562. `{{cite news}}`: ตรวจสอบค่าวันที่ใน: `|access-date=` (help)
4. ↑  "BTS ทุ่มพันล้านซื้อหุ้น RS 7% ขยายฐานต่อยอดธุรกิจใหม่". *ผู้จัดการออนไลน์*. 20 สิงหาคม 2562. สืบค้นเมื่อ 2 กันยายน 2562. `{{cite news}}`: ตรวจสอบค่าวันที่ใน: `|access-date=` (help)
5. ↑  RS พร้อมสร้างแรงบันดาลใจ เติมเต็มชีวิตผู้คนด้วยความบันเทิง สินค้าและบริการที่สร้างสรรค์ และมีคุณค่า
6. ↑  "GRAMMY x RS" ร่วมทุนตั้งกิจการร่วมค้า "อะครอส เดอะ ยูนิเวิร์ส" ลุยธุรกิจเพลง
7. 1 2  "เฮียฮ้อ เผยบอร์ดบริหารอนุมัติ Spin Off ธุรกิจ RS Music เข้าตลาดฯ ปีหน้า". *กรุงเทพธุรกิจ*. 2023-04-27. สืบค้นเมื่อ 2023-04-27.`{{cite news}}`: CS1 maint: url-status (ลิงก์)
8. 1 2  "รายงานประจำปี 2561". สืบค้นเมื่อ 2 กันยายน 2562. `{{cite news}}`: ตรวจสอบค่าวันที่ใน: `|access-date=` (help)
9. ↑  Oops!, Marketing (2020-06-29). "อาร์เอส กรุ๊ป เปิดกลยุทธ์ ปั้น RS Mall เติบโตแบบยั่งยืน ด้วย Data Insight และผลิตภัณฑ์นวัตกรรมเพื่อสุขภาพ". *Marketing Oops!* (ภาษาอังกฤษแบบอเมริกัน).
10. ↑  ผู้ถือหุ้นรายใหญ่เซ็ทเทรดดอตคอม

แหล่งข้อมูลอื่น
---------------

* เว็บไซต์ของบริษัทอาร์เอส
* ข่าวประชาสัมพันธ์อาร์เอส เก็บถาวร 2008-02-02 ที่ เวย์แบ็กแมชชีน
* อาคารสำนักงาน
* สุพลธัช เตชะบูรณะ. "อาร์เอส สตาร์คลับ: ความคลั่งไคล้ศิลปินและชีวิตของวัยรุ่นในนิตยสาร *อาร์เอส สตาร์ แม็กกาซีน* พ.ศ. 2536-2547." ใน ถนอม ชาภักดี และคนอื่น ๆ (บก.), **เอกสารประกอบการประชุมวิชาการระดับชาติ เวทีวิจัยมนุษยศาสตร์ไทย ครั้งที่ 11 เปิดโลกสุนทรีย์ในวิถีมนุษยศาสตร์**. น. 735-747. กรุงเทพฯ: มีดี กราฟิก, 2560.

| * ด
* ค
* ก
อาร์เอส |
| --- |
| บุคลากรสำคัญ | 
* สุรชัย เชษฐโชติศักดิ์ (ประธานเจ้าหน้าที่บริหาร)
* พุทธ อภิวรรณ (ผู้อำนวยการฝ่ายข่าวช่อง 8)

 |  |
| อาร์เอส มิวสิค | 
* โรสซาวด์
* กามิกาเซ่
* อาร์ สยาม
* บริคเอ็นเตอร์เทนเมนต์
* คูล มิวสิค
* แฟช

 |
| อาร์เอส มัลติมีเดีย | 
* ช่อง 8
* คูลฟาเรนไฮต์

 |
| อาร์เอส ฟิล์มเวิร์คส์ | 
* คูล พิคเจอร์ส
* อาวอง แอนิเมชั่น

 |
| ธุรกิจในอดีต | 
* *ซันบ็อกซ์*
* *อาร์เอสฟิล์ม*
* *ดาราเดลี่*

 |
| ดูเพิ่ม | 
* รายชื่อศิลปิน
* รายชื่อคอนเสิร์ต
	+ ช็อต ชาร์จ ช็อก ร็อก คอนเสิร์ต
	+ แกรมมี่ อาร์เอส คอนเสิร์ตส

 |

| * ด
* ค
* ก
แกรมมี่ อาร์เอส คอนเสิร์ตส |
| --- |
| 
* จีเอ็มเอ็ม แกรมมี่
* อาร์เอส

 |
| คอนเสิร์ต | 

|  |  |
| --- | --- |
| พ.ศ. 2566 | 
* ไนน์ตีส์เวอร์ซารี
* ทูเคเซเลเบรชัน
* ฮิตฮันเดรด

 |
| พ.ศ. 2567 | 
* ฮิตฮันเดรด วอลุม ทู
* *รอประกาศ*

 |
| พ.ศ. 2568 | 
* *รอประกาศ*

 |

 |
| ส่วนเกี่ยวข้อง | 
* จีเอ็มเอ็ม แกรมมี่
	+ จีเอ็มเอ็ม มิวสิค
	+ จีเอ็มเอ็ม โชว์
	+ ยุทธนา บุญอ้อม
* อาร์เอส
	+ อาร์เอส มิวสิค

 |
| ดูเพิ่ม | 
* รายชื่อคอนเสิร์ตจีเอ็มเอ็ม แกรมมี่
* รายชื่อคอนเสิร์ตอาร์เอส

 |

| * ด
* ค
* ก
รายชื่อหลักทรัพย์ที่ใช้คำนวณดัชนี SET100 ของ ตลาดหลักทรัพย์แห่งประเทศไทย ครึ่งปีแรก พ.ศ. 2567 แบ่งตามหมวด |
| --- |
| เกษตรและ อุตสาหกรรมอาหาร | 

|  |  |
| --- | --- |
| ธุรกิจการเกษตร | 
* ศรีตรังแอโกรอินดัสทรี (STA)

 |
| อาหารและเครื่องดื่ม | 
* เบทาโกร (BTG)
* คาราบาวกรุ๊ป (CBG)
* เจริญโภคภัณฑ์อาหาร (CPF)
* อิชิตัน กรุ๊ป (ICHI)
* ไอ-เทล คอร์ปอเรชั่น (ITC)
* เอ็มเค เรสโตรองต์ กรุ๊ป (M)
* โอสถสภา (OSP)
* อาร์ แอนด์ บี ฟู้ด ซัพพลาย (RBF)
* เซ็ปเป้ (SAPPE)
* ศรีนานาพร มาร์เก็ตติ้ง (SNNP)
* เถ้าแก่น้อย ฟู๊ดแอนด์มาร์เก็ตติ้ง (TKN)
* ไทยยูเนี่ยน กรุ๊ป (TU)

 |

 |
| สินค้าอุปโภคบริโภค | 

|  |  |
| --- | --- |
| แฟชั่น | 
* ออโรร่า ดีไซน์ (AURA)

 |
| ของใช้ในครัวเรือนและสำนักงาน | 
* *(ไม่ได้นำมาใช้คำนวณ)*

 |
| ของใช้ส่วนตัวและเวชภัณฑ์ | 
* ศรีตรังโกลฟส์ (STGT)

 |

 |
| ธุรกิจการเงิน | 

|  |  |
| --- | --- |
| ธนาคาร | 
* ธนาคารกรุงเทพ (BBL)
* ธนาคารกสิกรไทย (KBANK)
* ธนาคารเกียรตินาคินภัทร (KKP)
* ธนาคารกรุงไทย (KTB)
* เอสซีบี เอกซ์ (SCB)
* ทุนธนชาต (TCAP)
* ทิสโก้ไฟแนนเชียลกรุ๊ป (TISCO)
* ธนาคารทหารไทยธนชาต (TTB)

 |
| เงินทุนและหลักทรัพย์ | 
* อิออน ธนสินทรัพย์ (AEONTS)
* หลักทรัพย์ บียอนด์ (BYD)
* บริหารสินทรัพย์ กรุงเทพพาณิชย์ (BAM)
* เจ เอ็ม ที เน็ทเวอร์ค เซอร์วิสเซ็ส (JMT)
* บัตรกรุงไทย (KTC)
* เมืองไทย แคปปิตอล (MTC)
* ศรีสวัสดิ์ คอร์ปอเรชั่น (SAWAD)
* เงินติดล้อ (TIDLOR)

 |
| ประกันภัยและประกันชีวิต | 
* กรุงเทพประกันชีวิต (BLA)
* ไทยประกันชีวิต (TLI)

 |

 |
| วัตถุดิบและ สินค้าอุตสาหกรรม | 

|  |  |
| --- | --- |
| ยานยนต์ | 
* *(ไม่ได้นำมาใช้คำนวณ)*

 |
| วัสดุอุตสาหกรรมและเครื่องจักร | 
* *(ไม่ได้นำมาใช้คำนวณ)*

 |
| กระดาษและวัสดุการพิมพ์ | 
* *(ไม่ได้นำมาใช้คำนวณ)*

 |
| ปิโตรเคมีและเคมีภัณฑ์ | 
* อินโดรามา เวนเจอร์ส (IVL)
* พีทีที โกลบอล เคมิคอล (PTTGC)

 |
| บรรจุภัณฑ์ | 
* เอสซีจี แพ็คเกจจิ้ง (SCGP)

 |
| เหล็กและผลิตภัณฑ์โลหะ | 
* *(ไม่ได้นำมาใช้คำนวณ)*

 |

 |
| อสังหาริมทรัพย์ และก่อสร้าง | 

|  |  |
| --- | --- |
| วัสดุก่อสร้าง | 
* ปูนซิเมนต์ไทย (SCC)
* ทิปโก้แอสฟัลท์ (TASCO)
* ทีโอเอ เพ้นท์ (ประเทศไทย) (TOA)

 |
| พัฒนาอสังหาริมทรัพย์ | 
* อมตะ คอร์ปอเรชั่น (AMATA)
* เอพี (ไทยแลนด์) (AP)
* แอสเสท เวิรด์ คอร์ป (AWC)
* เซ็นทรัลพัฒนา (CPN)
* แลนด์ แอนด์ เฮ้าส์ (LH)
* ออริจินส์ พร็อพเพอร์ตี้ (ORI)
* แสนสิริ (SIRI)
* ศุภาลัย (SPALI)
* ดับบลิวเอชเอ คอร์ปอเรชั่น (WHA)

 |
| บริการรับเหมาก่อสร้าง | 
* ช.การช่าง (CK)

 |

 |
| ทรัพยากร | 

|  |  |
| --- | --- |
| พลังงานและสาธารณูปโภค | 
* บ้านปู (BANPU)
* บางจาก คอร์ปอเรชั่น (BCP)
* บีซีพีจี (BCPG)
* บี.กริม เพาเวอร์ (BGRIM)
* พลังงานบริสุทธิ์ (EA)
* ผลิตไฟฟ้า (EGCO)
* เอสโซ่ (ESSO)
* โกลบอลเพาเวอร์ซินเนอร์ยี่ (GPSC)
* กัลฟ์ เอ็นเนอร์จี ดีเวลลอปเมนท์ (GULF)
* กันกุลเอ็นจิเนียริ่ง (GUNKUL)
* ไออาร์พีซี (IRPC)
* ปตท. น้ำมันและการค้าปลีก (OR)
* ปตท. (PTT)
* ปตท. สำรวจและผลิตปิโตรเลียม (PTTEP)
* ราช กรุ๊ป (RATCH)
* สตาร์ ปิโตรเลียม รีไฟน์นิ่ง (SPRC)
* ไทยออยล์ (TOP)

 |
| เหมืองแร่ | 
* *(ไม่ได้นำมาใช้คำนวณ)*

 |

 |
| บริการ | 

|  |  |
| --- | --- |
| พาณิชย์ | 
* คอมเซเว่น (COM7)
* ซีพี ออลล์ (CPALL)
* เซ็นทรัล รีเทล คอร์ปอเรชั่น (CRC)
* ดูโฮม (DOHOME)
* สยามโกลบอลเฮ้าส์ (GLOBAL)
* โฮม โปรดักส์ เซ็นเตอร์ (HMPRO)
* เมก้า ไลฟ์ไซแอ็นซ์ (MEGA)
* โมชิ โมชิ รีเทล คอร์ปอเรชั่น (MOSHI)

 |
| การแพทย์ | 
* บางกอก เชน ฮอสปิทอล (BCH)
* กรุงเทพดุสิตเวชการ (BDMS)
* โรงพยาบาลบำรุงราษฎร์ (BH)
* โรงพยาบาลจุฬารัตน์ (CHG)
* ธนบุรี เฮลท์แคร์ กรุ๊ป (THG)

 |
| สื่อและสิ่งพิมพ์ | 
* แพลน บี มีเดีย (PLANB)
* วีจีไอ (VGI)

 |
| การท่องเที่ยวและสันทนาการ | 
* โรงแรมเซ็นทรัลพลาซา (CENTEL)
* ดิ เอราวัณ กรุ๊ป (ERW)
* ไมเนอร์ อินเตอร์เนชั่นแนล (MINT)

 |
| บริการเฉพาะกิจ | 
* เอสไอเอสบี (SISB)

 |
| ขนส่งและโลจิสติกส์ | 
* เอเชีย เอวิเอชั่น (AAV)
* ท่าอากาศยานไทย (AOT)
* ทางด่วนและรถไฟฟ้ากรุงเทพ (BEM)
* บีทีเอส กรุ๊ป โฮลดิ้งส์ (BTS)
* อาร์ ซี แอล (RCL)
* เจดับเบิ้ลยูดี อินโฟโลจิสติกส์ (SJWD)

 |

 |
| เทคโนโลยี | 

|  |  |
| --- | --- |
| เทคโนโลยีสารสนเทศ และการสื่อสาร | 
* แอดวานซ์ อินโฟร์ เซอร์วิส (ADVANC)
* ฟอร์ท คอร์ปอเรชั่น (FORTH)
* อินทัช โฮลดิ้งส์ (INTUCH)
* เจ มาร์ท (JMART)
* ทรู คอร์ปอเรชั่น (TRUE)

 |
| ชิ้นส่วนอิเล็กทรอนิกส์ | 
* เดลต้า อีเลคโทรนิคส์ (DELTA)
* ฮานา ไมโครอิเล็คโทรนิคส์ (HANA)
* เคซีอี อีเลคโทรนิคส์ (KCE)
* เน็กซ์ พอยท์ (NEX)

 |

 |
| **ปรับปรุงล่าสุด**: รายชื่อหลักทรัพย์ที่ใช้คำนวณดัชนี SET50 และ SET100 ระหว่าง 2 ม.ค. 2567 ถึง 30 มิ.ย. 2567 – ตลาดหลักทรัพย์แห่งประเทศไทย (ณ วันที่ 18 ธ.ค. 2566) |